
Esselamu alejkum ve rahmetullahi ve berekatuhu. Poštovani, zamolila bih vas ako mi možete pomoći u vezi ovog pitanja. Želim da znam da li bi se pokvario ***[post](https://pitajucene.com/search/post/questions/ "Pretraži pitanja o postu")*** ako bi se u toku dana dala doza inzulina (NovoMix 30 FlexPen). Napisaću vam šta sadrži ovaj tip insulina: 1ml suspenzije sadrži 100 ml inzulin aparta(r-dnk) rastvoreni inzulin aspart 30% i protaminom kristalizirani inzulin aspart 70%. glicerol, fenol, metakrezol, cink hlorid, natrijum hlorid, dinatrijev fosfat, dihidrat, protamin sulfat, natrijum hidroksid, hidrohlorna kiselina i voda za injekcije?


* 
* 
* 
* 
* 
* 
* 

 
Da li je postaču dozvoljeno da koristi insulin?

Alejkum Selam. Šejh Halid b. Abdullah el-Muslih kaže: „Insulin ne kvari ***[post](https://pitajucene.com/search/post/questions/ "Pretraži pitanja o postu")*** i ne iftari postača. U pitanju je lijek koji ne nadomještava hranu i ***[piće](https://pitajucene.com/search/pi%C4%87e/questions/ "Pretraži pitanja o piću")***. Injekcije i sl. se, inače, dobijaju iz dva razloga: radi lijeka i radi hrane. Radil lijeka, tj. radi olakšavanja ili ublažavanja bolesti i bolova, ili radi potpunog izliječenja istih, ili radi boljeg funkcionisanja tijela što je prava uloga insulina. Postaču je dozvoljeno da koristi ovu vrstu lijekova nebitno da li je dobija preko kože ili preko vene. Lijekovi koji se koriste radi nadomještanja hrane pacijentu-bolesniku, radi osvježenja tijela i sl. – većina uleme smatra da njihova konzumacija kvari post, a manjina uleme smatra da ni ova vrsta lijeka na kvari post jer ne predstavljaju klasično jelo i piće, što je po meni očitije i jače mišljenje, a Allah, dž.š., najbolje zna.“


Pogledaj: [http://www.youtube.com/watch?v=29-mdRmp8nM](https://www.youtube.com/watch?v=29-mdRmp8nM)


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


